|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО** проекта на mрограма за трансгранично сътрудничество ИНТЕРРЕГ ИПП България - Турция 2021-2027 |
| **№** | **Организация/потребител****/вкл. начина на получаване на предложението/** | **Предложения и становища** | **Приети/****неприети** | **Мотиви** |
|  | **Илиана Савова** | По приоритет ІІ 3: По-сигурен трансграничен регион България планира да похарчи близо 2 милиона евро за укрепване на капацитета за справяне с незаконната миграция.Вместо "Гранична полиция" обаче за изпълнители са посочени ОДМВР Хасково, Ямбол и Бургас, чиито функции се изразяват да ескортират задържаните от тях нередовни мигранти до най-близкото СДВНЧ. Те не изпълняват производства по връщане, които са в ресора на Дирекция "Миграция", нито реадмисия, което спада в правомощията на ГД "Гранична полиция".Дори разследването на каналджийството и трафика на хора се провежда от органите, на чиято територия е извършено престъплението - разбирайте, на границата, което отново води до органите на ГДГП.Въпросът ми е какъв точно капацитет ще изграждат въпросните ОДМВР за противодействие на незаконната миграция в трансграничните зони и защо това ще струва 2 милиона на европейските данъкоплатци, между които и ние - българските граждани?Не стига ли 1 милиард лева годишен бюджет на МВР? | **Н/П** | Целта на проекта е да подкрепи правоприлагащите органи в трансграничния регион (от двете страни на границата, не само от българска страна) да се справят със специфичните предизвикателства, свързани със сигурността и хуманитарните въпроси, произтичащи от незаконната миграция, чрез сътрудничество и солидарност. През последните години преките задължения на Областните дирекции на МВР за справяне с увеличения миграционен поток и последиците от него в трансграничната зона се умножават. Един от основните приоритети от 2013 г. до момента е идентифицирането на незаконно преминаващи и незаконно пребиваващи лица, участващи в престъпни организации или такива потенциални извършители на престъпления, свързани с трафик на хора, наркотици, оръжия или дейности, свързани с екстремизъм, радикализация или тероризъм. Тези процеси са сред факторите, влияещи негативно върху средата за сигурност, и същевременно генерират други видове престъпност и допринасят за ескалация на напрежението в граничните райони. В същото време ОДМВР не са сред бенефицинетите по "Фонд вътрешна сигурност". От турска страна партньори по проекта ще бъдат управите на Одрин и на Къркларели. |
|  | **Спортен клуб по бойни изкуства "Хикари" Бургас, VeliAslan** | По П2 – ИНТЕГРИРАНО РАЗВИТИЕ НА ТРАНСГРАНИЧНИЯ РЕГИОНЗабелязваме, че по програмата няма предвидени средства насърчаване на приобщаващото развитие на младежите от двата гранични региона в областта на спорта. Разработване на съвместни регионални спортни дейности и обмен на знания и опит между спортни организации от двата региона, действия за насърчаване на младото поколение към здравословен начин на живот и физическа активност, съвместни обучения и обмен на опит.Сферата на младежта и спорта, които са ключови приоритети на ЕС, не са застъпени по никакъв начин в програмата, което виждаме като съществен недостатък. | **неприет** | Изпълнението на Приоритет 2 "Интергрирано развитие на трансграничния регион" се базира на Интегрирана териториална стратегия (ИТС), разработена от местните заинтересовани лица с помощта на консултант. Проекти в сферата на развитие на младежта и спорта, могат да бъдат реализирани в рамките на интегриран проект в обхвата на Специфична цел 2 към ИТС, която е насочена към дейности за разширяване на достъпността и подобряване на качеството на услугите от общ интерес. |
|  | **Становище на БСК** | Българска стопанска камара подкрепя по принцип предложената рамка и приоритети на Програмата за трансгранично сътрудничество.Считаме, че приоритетите отразяват основните предизвикателства пред микро-, малките и средни предприятия (ММСП) в трансграничния регион.Планираната директна подкрепа за ММСП е от решаващо значение за задълбочаване на трансграничните бизнес връзки и възползването от възможностите, които трансграничното сътрудничество предоставя за решаването на общи проблеми и предизвикателства.Оставаме на разположение за последващо сътрудничество и съвместна работа по осъществяване на заложените цели и постигане на планираните резултати на така изготвената Програма. | **Н/П** | **Н/П** |